Italiano: # Stefano De Franchi (1714–1785)

Stefano De Franchi, patrizio genovese nato da una famiglia che aveva dato parecchi dogi alla Repubblica, viene sempre ricordato per le sue poesie popolaresche che anticipano il Piaggio, vissuto nel secolo successivo, e anche per le canzoni d’argomento patriottico, ispirate alla sollevazione del 1746 contro gli austropiemontesi. Si intuisce nel poeta il desiderio di una parte della nobiltà di attirarsi le classi popolari, e soprattutto i borgehsi, raccogliendoli attorno ad un ideale e rinnovare, tutti assieme, lo Stato genovese di allora, sclerotizzato e decaduto alla sola difesa degli interessi dell’aristocrazia. Possiamo facilmente considerare il De Franchi un illuminista, che comme tutti i suoi pari vorrebbe portare il popolo a graduali miglioramenti della condizione sociale, sotto la guida dei principi della ragione. Ma al giorno d’oggi ciò che ci colpisce di più nella sua opera non sono tanto gli inni alla libertà di Genova, e neppure le descrizioni di situazioni e personaggi popolari, come la famosa «signora Cinciallegra sulla piazza di Ponticello», ma piuttosto la sua vena malinconica, carica della stanchezza di tutto un mondo che ormai declinava. Già nelle sue evocazioni dei passatempi della nobiltà, tra giardini, villeggi, barcheggiate e amori facili si avverte un fondo di tristezza. Ma in modo ancora più chiaro questo stato d’animo apparirà nel sonetto sul terremoto di Lisbona del 1755.

De Franchi volle essere il poeta della «Naçion zeneise» e numerosi, nei suoi versi, sono i riferimenti e i richiami agli autori che lo hanno preceduto, dall’Anonimo a Cavalli; la Lezzendia che segue può ricordare, ad esempio, i versi del poeta medievale sulle battaglie di Laiazzo e di Curzola.

De Franchi è da ricordare anche come autore di teatro: le sue traduzioni da Molière, Regnard e Palaprat sono più che altro delle imitazioni e adattamenti, da cui il commediografo ha tratto intrecci e personaggi e ne ha fatto qualcosa di nuovo, che poteva servire a rappresentare la realtà genovese. Bisogna dire che il poeta genovese non prova neppure ad avvicinarsi al Moliére «tragico» di Tartuffe, Le Misanthrope, o Dom Juan, che a noi potrebbe piacere di più, ma che è anche troppo legato alle polemiche religiose, politiche e filosofiche del suo tempo; invece, il De Franchi lavora su trame senza tempo, di solo divertimento, che si fanno apprezzare per il gioco comico delle situazioni e allo stesso tempo fa rivivere pesonaggi che allora fanno già parte del teatro genovese, come il Caporale fanfarone, la servetta maliziosa, il vecchio innamorato e avaro che si rende ridicolo. Nella seguente tirata, che è tratta da _O maiezzo pe fòrsa_ (_Le mariage forcé_) e che non si trova nel testo originale di Moliére, il soldato Ormondo, nuova incarnazione della maschera genovese del Caporale, sembra quasi un parente del Barone di Munchhausen, per la stranezza delle sue fanfaronate.

Ligure: # Steva De Franchi (1714–1785)

Steva De Franchi, patriçio zeneise nasciuo da unna famiggia ch’a l’aiva dæto ben ben de duxi a-a Repubrica, o ven delongo mensunou pe-e seu poexie popolaresche che antiçipan o Piaggio, visciuo do secolo apreuvo, e ascì pe-e cansoin d’argomento patriòttico, inspiæ a-a sollevaçion do 1746 contra i austropiemonteixi. Se intuisce into poeta o dexidëio de unna parte da nobiltæ d’attiâse e classe popolare, e ciù che tutto i borgheixi, con accheuggili d’in gio à un ideale e renoelâ, tutti insemme, o Stato zeneise d’aloa, ch’o l’ea sclerotizzòu e descheito a-a sola defeisa di interesci de l’aristocraçia. Poemmo de lengê tegnî o De Franchi pe un inluminista, che comme tutti i inluministi o vorriæ portâ o pòpolo à megioâ da maniman e seu condiçioin sociale, guiddou da-i prinçipi da raxon. Ma a-a giornâ d’ancheu quello chi ne corpisce de ciù inta seu euvia no son tanto i seu inni a-a libertæ de Zena, e manco e descriçioin de scituaçioin e de personaggi popolari, comme l’avvoxâ «madònna Parisseua in sciâ ciassa de Pontexello», ma ciù fito a seu veña melancònica, carrega da stanchessa de tutto un mondo che omai o dechinava. Za inte seu evocaçioin de demoe da nobiltæ tra giardin, villezzi, barchezzate e amoî façili se sente un fondo de tristessa. Ma in mainea ancon ciù ciæa sto stato d’animo o se mostrià into sunetto in sciô tæramòtto de Lisboña do 1755.

O De Franchi o l’à vosciuo ëse o poeta da «Naçion zeneise» e inti seu versci son tanti i refeimenti e i reciammi a-i autoî che l’an preçeduo, da l’Anònimo a-o Cavallo; a Lezzendia, chi ven apreuvo chì coscì, a peu fâ pensâ, à exempio, a-i versci do poeta medievale in scê battagge de Laiasso e Curzoa.

O De Franchi o l’é da arregordâ ascì comme autô de tiatro: e sò traduçioin da Moliére, Regnard e Palaprat ciù che atro son de imitaçioin e adattamenti, donde o comediografo o l’à piggiou intressi e personaggi e o n’à fæto quarcösa de neuvo, ch’o poeiva vegnî à taggio pe rappresentâ a realtæ de Zena. Beseugna dî che o poeta zeneise o no se preuva manco à arentîse a-o Moliére «tragico», de Tartuffe, Le Misanthrope, ò Dom Juan, che à niatri o peu piaxei de ciù, ma che o l’é ascì tròppo ligou a-e polemiche religiose, politiche e filosòfiche di seu tempi; in cangio o De Franchi o travaggia in sce de tramme sensa tempo, de sola demoa, che se fan apprexâ pe-o zeugo còmico de scituaçioin e into mæximo momento o fa revive personaggi che alantô fan za parte do tiatro zeneise, comme o Capoâ fanfaron, a servetta maiçiosa, o vegio innamoou e avaro ch’o se rende ridicolo. Inte sta tiata, ch’a l’é træta da _O maiezzo pe fòrsa_ (_Le mariage forcé_) e a no se treuva into testo originaio do Moliére, o sordatto Ormondo, neuva incarnaçion da mascara zeneise do Capoâ, o pâ fiña un paente do Baron de Munchhausen, pe-a stranessa de seu fanfaronaie.